Diari Oficial de la Generalitat Valenciana


Sumari del DOGV 3265, del 16-06-1998 (1998/4512)

RESOLUCIÓ de 6 d’abril de 1998, del director general d’Interior de la Conselleria de Presidència, per la qual s’acorda inscriure en el Registre de Fundacions de la Comunitat Valenciana la denominada Fundación San Diego.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4512


Data del document
:   06-04-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 6 d'abril de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación San Diego. [1998/4512]
  
Vista la sol·licitud del dia 10 de desembre de 1997, que va entrar en el Registre en la mateixa data amb el número 63522, efectuada pel Sr.Ángel-Diego Ibáñez Casarrubios, com a patró de la Fundació San Diego, en què se sol·licitava la inscripció de dita entitat en el Registre de Fundacions de la Comunitat Valenciana, en base als següents
  
Antecedents de fet
  
Primer. Que per escriptura de data 21 de novembre de 1997, i amb número de protocol 1566, atorgada davant del notari de Manises i del districte i Il·lustre Col·legi de València, Sr. Vicente Puchol Eced, compareixen el Sr. Ángel-Diego Ibáñez Casarrubios, el Sr. Emilio Mirasol Garzón i el Sr. Jorge-Antonio Ibáñez Casarrubios, els tres en el seu nom i dret i el Sr. Emilio Mirasol Garzón, a més a més, en nom i representació de l'entitat Mercantil ?Centro de Rehabilitación, Habla y Audición, Sociedad Limitada?, amb la voluntat de constituir en aquest acte la fundació denominada ?Fundación San Diego?.
  
Segon. Segons l'article 6 dels seus Estatuts, la Fundació té per objecte la formació, promoció i assistència educativa, cultural i social de persones sordes o amb problemes d'audició o dicció, fi aquest dirigit genèricament a la satisfacció d'interessos generals, enquadrat en l'àmbit de l'assistència social.
  
De conformitat amb l'article 7 estatutari, seran potencials beneficiaris de la fundació San Diego tots els xiquets, jóvens i adults, d'ambdós sexes, sords o amb problemes d'audició o dicció, residents a la Comunitat Autònoma de València, amb especial atenció a les persones d'escassos recursos econòmics.
  
Tercer. La dotació de la fundació, segons consta en l'escriptura de constitució, de data 21 de novembre de 1997, és de vint-i-nou milions vuit-centes dèsset mil set-centes vuitanta-cinc pessetes (10.579.228 PTA), aportada pels fundadors de la següent forma:
  
L'entitat mercantil Centre de Rehabilitació, Habla y Audición, Sociedad Limitada, aporta un immoble valorat en vint-i-quatre milions nou-centes setanta-dos mil tres pessetes (84.061.359 PTA), i béns mobles per un import total de tres milions dues-centes seixanta-cinc mil pessetes (3.265.000 PTA).
  
Sr. Ángel-Diego Ibáñez Casarrubios, aporta en efectiu metàl·lic la quantitat d'un milió tres-centes vuitanta mil set-centes vuitanta-dos pessetes (1.380.782 PTA).
  
Sr. Jorge-Antonio Ibáñez Casarrubios, aporta en efectiu metàl·lic la quantitat de cent mil pessetes (100.000 PTA).
  
Sr. Emilio Mirasol Garzón, aporta en efectiu metàl·lic la quantitat de cent mil pessetes (100.000 PTA).
  
La realitat de les aportacions no dineràries s'acredita mitjançant un certificat de l'entitat Centro de Rehabilitación, Habla y Audición, Sociedad Limitada, incorporat a l'escriptura constitucional, i d'acord amb la normativa comptable vigent, la valoració és la del valor venal, és a dir, el preu que se suposa que estaria disposat a pagar un adquirent eventual, tenint en compte l'estat i el lloc en què es troba dit bé, sota la hipòtesi de continuïtat de l'explotació d'aquest.
  
Les aportacions en metàl·lic s'acrediten mitjançant tres certificats de l'entitat de crèdit Banco de Sabadell, SA, incorporats així mateix a l'escriptura constitucional.
  
Quart. D'acord amb allò que s'ha previst en l'atorgament tercer de l'acta fundacional i la secció I del títol tercer dels Estatuts, el Patronat és l'òrgan de govern, representació i administració de la fundació. El Patronat estarà compost per tres membres, que exerciran el seu càrrec per temps indefinit.
  
El Patronat inicial queda compost per les següents persones:
  
Sr. Ángel-Diego Ibáñez Casarrubios, Sr. Jorge-Antonio Ibáñez Casarrubios i Sr. Emilio Mirasol Garzón.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer. La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer. Examinats els fins de la Fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart. La carta fundacional i els Estatuts, continguts en l'escriptura pública de 21 de novembre de 1998, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6 dels seus Estatuts.
  
Cinqué. L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació,
  
RESOLC
  
Primer. Inscriure com a fundació la denominada ?Fundación San Diego- en el Registre de Fundacions de la Comunitat Valenciana amb el número 293 (V) i classificar-la de caràcter beneficoassistencial. El seu domicili radicarà a València, c/ Padilla, 6
  
Segon. Inscriure en el Registre de Fundacions els Estatuts per què ha de regir-se la fundació, elevats a escriptura de data 21 de novembre de 1997, i amb número de protocol 1566, atorgada davant del notari de Manises i del districte i de l'il·lustre Col·legi de València, Sr. Vicente Puchol Eced.
  
Tercer. Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Notifiqueu l'actual Resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest òrgan o davant del conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.